ጣልያን የአውሮፓ ህብረትን በማስተባበር ለአፍሪካ ወጣቶች የስራ እድል የሚፈጥር ኤጀንሲ በኢትዮጵያ ለማቋቋም አቅዳለች
– ጣልያን የአውሮፓ ህብረትን በማስተባበር በአፍሪካ ለወጣቶች የስራ እድል የሚፈጥር ኤጀንሲ በኢትዮጵያ ለማቋቋም እቅድ እንዳላት አስታወቀች።የአገሪቱ ምክትል የውጭ ጉዳይ ሚኒስትር አምባሳደር ላፖ ፒስተሊ ከኢትዮጵያ አቻቸው አምባሳደር ብርሃነ ገብረክርስቶስ ጋር አዲስ አበባ ውስጥ መክረዋል።አምባሳደር ላፖ ፒስተሊ በዚሁ ወቅት እንዳሉት አገራቸው በአፍሪካ ወጣቶች የስራ እድል የሚፈጥር ኤጀንሲ በኢትዮጵያና በሞዛምቢክ ለማቋቋም አቅዳለች።ከፍተኛ ቁጥር ያለው አፍሪካዊ በህገ-ወጥ መንገድ ወደ አውሮፓ አገራት ለመግባት በሚሞክርበት ወቅት ለተለያዩ አደጋዎች እየተጋለጠ  መሆኑን ያስታወሱት አምባሳደሩ ለዜጎች ስደት ፖለቲካዊ መንስኤዎች ቢኖሩም ኢኮኖሚያዊ ችግሮች ከፍተኛውን ድርሻ እንደሚይዙ ተናግረዋልበኢትዮጵያ የሚቋቋመው ኤጀንሲም ስደት ለሚያስቡ አፍሪካውያን የስራ እድል የሚፈጥሩ ፕሮጀክቶችን የማስፋፋት እቅድ ያለው እንደሚሆን አስረድተዋል።ኤጀንሲው በአውሮፓ የሚገኙ ግዙፍ ኩባንያዎችን በማስተባበር የሚቋቋምና በስራ እድል ፈጠራ ላይ የሚያተኩር ነውየኤጀንሲው መቋቋም አፍሪካዊያን በመኖሪያ አካባቢያቸው ተረጋግተው እንዲኖሩ የበኩሉን አስተዋጽኦ ያደርጋል።ኤጀንሲው በተለያዩ ሙያዊ መስኮች ለወጣቶች በሚፈጥረው የስራ እድል በርካቶቹ ህይወታቸውን በዘላቂነት ለማሻሻል እድል ይሰጣቸዋል ብለዋልአምባሳደር ብርሃነ ገብረክርስቶስ በበኩላቸው ጣሊያን በኢትዮጵያ ለማቋቋም ላሰበው ኤጀንሲ መንግስት አስፈላጊውን ድጋፍ እንደሚያደርግ አረጋግጠዋል።የህገ-ወጥ ሰዎች ዝውውርን ለመከላከልም ኢትዮጵያ ከአውሮፓ ህብረት እና ከአለም አቀፉ ማህበረሰብ ጋር በቅርበት ተባብራ እንደምትሰራ ተናግረዋል። (ኢዜአ)